Østfyns Produktionsskole | Ansatte
Karsten Holm Jensen – Forstander
Som skolens leder er det mit ansvar, at der er de bedst mulige betingelser for hver enkelt af vores elevers trivsel og udvikling. Jeg er sikker på, at dygtige og glade medarbejdere i flotte, rummelige og veludstyrede lokaler er de allervigtigste forudsætninger for trivsel og udvikling. Derfor har disse forhold også min højeste prioritering.
Jeg er uddannet lærer med unge, biologi og universitetoverbygning i idræt som specialer. Efter lederuddannelse i KL har jeg taget en udvidet Master i offentlig ledelse fra SDU. Mine rødder er i den nøjsomme jyske hede, der hvor pligt og ret kommer i nævnte rækkefølge. Mit sindelag i humor og stædighed er nordjysk. – Alligevel elsker jeg den fynske mildhed.
Jeg har været ungdomsskoleinspektør med en masse spændende aktiviteter, bl.a. produktionsskole. Privat er mine nøgleord blevet familie, natur, kunst, kultur og alle de gode oplevelser der alle vegne er til rådighed for åbne øjne og øre.
Motto: Jo jeg kan – hvis jeg vil.
Tlf: 30 92 63 30 | E-Mail: forst@fph.dk
Kristina Rendboe – Køkken
Jeg er lærer i køkkenet og uddannet kok, har mere end 10 års erfaring i madlavning fra bla. Ørbæk Kro, botilbudet Roeskovsvej og som køkkenleder på Nordfyns Højskole. Derudover har jeg en kostvejleder uddannelse, en pædagogiske grunduddannelse, uddannelse i Coaching og konflikthåndtering samt "samtalen som redskab". Jeg går meget op i at eleverne lærer at samarbejde lærer at holde en god hygiejne. Lægger stor vægt på sund mad og brugen af friske råvarer samt at vi laver maden fra bunden af.
Jeg er ansat august 2016. Jeg er gift og har 3 børn.
Tlf: 30 92 63 36 | E-Mail: ern@fph.dk
Maria Rasmussen – Optagelsesvejleder
Jeg er ansat til at indskrive elever individuelt på skolen, hvilket indebærer en rundvisning og efterfølgende samtale, hvor vi gennemgår og udfylder optagelsespapirerne sammen. Jeg er uddannet Socialrådgiver, og har tidligere arbejdet som AKT-medarbejder (Adfærd, Kontakt og Trivsel) på en folkeskole, hvor jeg primært havde samtaler med børn og unge, deres forældre, lærere og tværfaglige samarbejdspartnere. Privat bor jeg i Nyborg, har to dejlige piger og bruger min fritid på hygge og sjove oplevelser med dem. Jeg er meget kreativ, elsker at fotografere og laver scrapbooking så tit jeg kan.
Tlf: 30 92 63 31 | E-Mail: vejleder@fph.dk
Jesper Aalbæk – Alm. undervisning
Jeg er den person, du som ny elev på forhånd synes du har fået nok af. Mit faglige fundament er min uddannelse som folkeskolelærer. Mit erhvervsmæssige fundament ligger dog i høj grad i den kommercielle mediebranche, hvor jeg i ca. 15 år var studievært og musikansvarlig på forskellige radiostationer. Vi har forskellige behov når vi skal lære. Jeg mener dog at vi alle har samme behov for at blive mødt i øjenhøjde, og det sætter jeg en stor ære i at praktisere. Det vi ikke kunne i går, træner vi i dag, for at være bedre rustede i morgen. Igennem god kommunikation baner vi sammen vejen til den rigtige uddannelse for dig.
Tlf: 30 22 80 22 | E-Mail: undervis@fph.dk
Allan Røndrup – Military
Jeg er lærer på Military. Jeg har en 15 års baggrund i Forsvaret med uddannelser som bl.a. Militærpolitiet og Forsvarets livvagt, samt et hav af funktionsuddannelser under flere tjenestesteder som Hærens Kampskole, Hærens Flyvetjeneste og Søværnets Militærpoliti. Jeg Idrætsinstruktøruddannet på Forsvarets Center for Idræt, samt Gymnastiklærer uddannet på Oure sport & performance og har været forsvarsmester i orienteringsløb, samt gennemført enkeltkæmperuddannelsen. Jeg er også uddannet vagt og har arbejdet som fængselsbetjent, alarm/runderingsvagt og dørmand i 18 år. Jeg er også uddannet klatre & aktivitetsleder og erhvervsklater. Jeg har arbejdet som guide og klatreinstruktør for eventfirmaer.
Mine fritidsinteresser er bl.a. triatlon og bjergbestigning/vandring. Jeg har lavet flere ironman og bl.a. besteget Mt. Blanc.
Tlf: 30 92 63 33 | E-Mail: military@fph.dk
Jesper Van – Musik
Jeg er uddannet fra (RMC) Rytmisk Musikkonservatorium København og spiller bas, trommer, guitar, klaver o.m.a. Jeg har stor erfaring i lydstudie og producering af musik på computer.
Igennem de sidste 10 år har jeg fungeret som underviser og professionel musiker indenfor genre som: Rock, Jazz, Funk, Elektronisk, Hip Hop og Bigband.
Tlf: 40 12 84 12 | E-Mail: musik@fph.dk
Henning Palm – Fastholdelsesvejleder
Jeg er ansat til, efter bedste evne, at få de elever, som kan have lidt svært ved at komme op om morgenen, til at komme til skolen. Af og til kører jeg også hjem til elever og banker på, for at få eleven med til skolen. Af uddannelse er jeg udlært tømrer, tillært skibsbygger, lagermedarbejder, Rangsist, blomsterpasser, lastvognschauffør samt diverse certifikater. Jeg har ligeledes div. kurser inden for arbejdsmiljø. Jeg lægger stor vægt på at give mine medmennesker, især unge mennesker, al den hjælp jeg kan. Jeg blev ansat i august 2015. Civilt er jeg gift, har to udeboende drenge. Er spillende vandpolotræner for nogle "gamle" drenge i Munkebo. Nyder hus og have da jeg elsker farver i haven.
Tlf: 40 12 84 02 | E-Mail: godmorgen@fph.dk
Lene Kjær – Medie
Jeg er lærer på Medie. Jeg er uddannet mediegrafiker med billeder som speciale. Derudover har jeg Pædagogikum. Jeg har 12 års erfaring som underviser på Center for Visuel kommunikation på Syddansk Erhvervsskole. Jeg underviste både på AMU kurser og på EUD Mediegrafiker uddannelsen. Jeg har arbejdet 15 år i den grafiske branche med udvikling af grafiske produkter som bøger, brochurer, hjemmeside, e-bøger med mere. Syv af årene var i Grønland, hvor jeg var med til at starte et lille grafisk firma. Meget af min fritid går med sejlads. Jeg har været ansat på skolen siden januar 2014.
Tlf: 30 92 63 38 | E-Mail: medie@fph.dk
Tina C. Hansen – Administration
Jeg er læreransat på kontoret, hvor jeg har ansvar for skolens økonomi og administration.
I 1982 blev jeg uddannet klinikassistent og har arbejdet med faget i 14 år. Jeg har været ansat på Østfyns Produktionsskole siden 1996 med en afstikker på 2 år, hvor jeg underviste på SDE bl.a. i klinikassistentfaget.
Indtil 2010 var jeg autodidakt kontoruddannet, men fik så de formelle kompetencer og dermed mulighed for at arbejde med både produktionsskoleelever, produktionsskolebaseret- samt ordinære kontorelever.
Jeg er uddannet testkonsulent i Havard Gardners 7 intelligenser. I 2007 blev jeg uddannet fysiologisk massør ved Idrætsklinikken Odense.
Min fritid går mest op i vand – vinterbadning, sejlads og dykning, men løb og cykelture og arbejde med "gammelt skrammel" er også noget af det jeg krydrer hverdagen med. Jeg er gift med Kim, mor til datter (f. 1992) og søn (f. 1995).
Tlf: 26 25 22 32 | E-Mail: adm@fph.dk
Bill Potter – Byg
Jeg er lærer på Byg. Jeg er født og opvokset i USA. I 1987 blev jeg færdiguddannet fra Boston University som møbel arkitekt/snedker. Min erfaring spænder meget bredt. Jeg har bla. været indehaver af en møbelfabrik og jeg har undervist unge fra 5. til 10. klasse i engelsk.
Som værkstedslærer for Byg lægger jeg vægt på, at eleverne lærer og bliver udfordret via en proces, hvor kreativitet og funktionalitet går hånd i hånd.
På værkstedet prioriterer vi det sociale fællesskab. Vi har ofte aktiviteter ud af huset og samarbejder med de øvrige linjer på skolen.
Tlf: 40 12 84 26 | E-Mail: byg@fph.dk
Lasse Kjær Larsen – Musik
Jeg er uddannet musik- dansk- og sløjdlærer fra CVU Lillebælt, Skårup Seminarium med bachelor i musik, samt "Kursus i Almen musikteori" fra Folkeuniversitetet i Odense.
Mit hovedinstrument er guitar og sang, men jeg spiller også bas, klaver, trommer og har stor erfaring med lydteknik og studieindspilning. Herudover har jeg en bred viden og erfaring i at arbejde med målrettede læringsstrategier, læringsstile og motivationsundervisning fra mit tidligere arbejde som læringsvejleder for samme målgruppe af unge som her på Østfyns Produktionsskole.
Som aktiv musiker, kan man opleve mig som sanger og guitarist i partybandet "Triple+one", og som guitarist i originalbandet "Frk. Steins".
Tlf: 40 12 84 05 | E-Mail: musik@fph.dk
Rikke Bakkelund – Kontor
Tlf: 23 71 28 98 | E-Mail: kontor@fph.dk
Morten L. Jakobsen – Byg
Jeg er lærer på værkstedet BYG. Jeg har fra mit tidligere virke som tømrer, formand og forskringstaksator fået en lang erfaring og en bred viden om de fleste aspekter indenfor nybyggeri, renovering og vedligehold. Jeg har i flere virksomheder med stor tilfredshed været involveret i lærlinges uddannelse. Jeg har haft eget firma. Sammen med min nuværende kollega, der er snedker, kan jeg tilbyde den enkelte elev mulighed for at afprøve mange forskellige slags håndværk. Min fritid bruger jeg bl.a. på at køre som motionist i Kerteminde Cykelklub og så holder jeg tillige af at kystfiske. Ansat på Østfyns Produktionsskole jan. 2014.
Tlf: 40 12 84 07 | E-Mail: byg2@fph.dk
Gitte Schjødt Hansen – Service
Jeg er lærer på Serviceværkstedet. Jeg er med til at hjælpe de unge mennesker om et vanskeligt hjørne. Jeg er den person, der med tolerance og glimt i øjet skaber struktur sammen med den unge i en ellers kaotisk hverdag. Jeg er rummelig og altid positiv. Udfordringer gør livet interessant og at overkomme dem gør livet meningsfuldt. Jeg er uddannet af livets skole med skiftende fag indover. Før jeg fik ansættelse på Østfyns Produktionsskole i 2010, var jeg svejser på Lindøværftet i 5 år. Da værftet lukkede tog jeg en uddannelse til serviceassistent med virksomhed som speciale på Østfyns Produktionsskole.
Tlf: 40 12 84 03 | E-Mail: service1@fph.dk
Jørgen Larsen – Grøn
Hvis du bliver elev på Grøn Linie eller af anden årsag søger oplysninger om Grøn, er det med stor sandsynlighed mig, Jørgen Larsen, du vil møde. Jeg har en landbrugsteknisk uddannelse, har boet og drevet landbrug i Afrika og været selvstændig landmand i mange år.
Jeg har i mere end 10 år, været så heldig , at jeg hver morgen har kunnet møde glad og forventningsfuld op på mit arbejde, hvor jeg møder elever, som alle har forventninger til fremtiden, og drømme som skal forsøges muliggjort omkring uddannelse. At være elev på Grøn Linie indebærer ikke, at man i forvejen har indsigt i landbrug eller gartnerfaget, men derimod, at man er villig til at møde ens nye kollegaer med tolerance og forståelse for forskelligheden. På Grøn er der "højt til loftet" og friheden til at springe højt i trygge og kendte rammer.
Tlf: 30 92 63 35 | E-Mail: groen@fph.dk
Anette Elise Jørgensen – Grøn
Jeg er lærer på Dyr & Natur, 20 timer om ugen.
Er mest i stalden og hjælper med at passe alle vores dyr.
Har en masse erfaring vedrørende heste, især islandske heste, og har undervist i ridning i mange år og på mange niveauer.
Jeg glæder mig hver dag til at komme på arbejde, og er meget omsorgsfuld i forhold til eleverne.
I min fritid tilbringer jeg mange timer med min islandske hest, og læser gerne en god krimi.
Tlf: 40 12 84 04 | E-Mail: groen2@fph.dk
Keld Kabat Hansen
Jeg er skolens altmuligmand i jern, stål, biler og bus!
Det betyder at det er mig som passer skolens biler og bus. Jeg er også chauffør i bussen, når en lærer ikke selv har buskørekort.
Skolen har et metalværksted stående i Kerteminde. Det venter på at komme i drift igen i Marslev. Til det sker passer jeg værkstedet med dets maskiner, værktøj og materialer.
Jeg har engang dyrket undervandsrugby – det er fysikken ikke til længere. Det går meget bedre med min Harley og mig ude på asfalten.
Tlf: 40 12 84 27 | E-Mail: metal@fph.dk
Hanne Nielsen – Afd. leder & EGU
Jeg er afdelingsleder og ansvarlig for skolens vejledning. Samtidig er jeg EGU-vejleder. For mig er det vigtigt, at komme de unge i møde med et åbent og nysgerrigt sind, og med min vejledning at gå efter at få styrket de gode og stærkeste sider for derigennem at give lyst til at arbejde med en styrkelse af de øvrige evner. Jeg er cand. mag. i Filosofi og samfundsfag. Uddannet testkonsulent i Havard Gardners 7 intelligenser. Jeg var værkstedslærer på skolens Medie i 1990-2013 og har derfor et stort kendskab til produktionsskolen. Jeg holder foredrag om teenagerforældre og i min fritid går jeg meget op i politik, kajak, design, arkitektur og rejser. Jeg er gift og har 2 voksne børn.
Tlf: 30 53 99 44 | E-Mail: egu@fph.dk
Sanne Stengaard
Jeg er skolens praktikvejleder. Jeg er uddannet slagter, viktualieassistent og kostpilot. Derudover er jeg uddannet voksenunderviser.
Jeg kender produktionsskoleverdenen rigtig godt.
Mit fokus er sammen med værkstedslæreren og eleven at sørge for, at alle skolens muligheder, for at eleverne kommer i praktik, bliver udnyttet. Østfyns Produktionsskole er elevernes "træningsbane" – det er ude i virksomhederne, at træningen skal stå sin prøve. Derfor prioriterer vi praktik i virksomheder højt – og det sker ikke sjældent at en praktikant får en uddannelsesaftale med en praktikvært.
Min fritid går med børn, børnebørn, motion og min og min kærestes store passion: Harleyer
Tlf: 28 51 89 68 | E-Mail: praktik@fph.dk
Ali Zarifi – Frivillig
Jeg er frivillig og dermed ulønnet medhjælper med en række forskellige medhjælpende gøremål på Østfyns Produktionsskole. Det er jeg, fordi jeg gerne vil give noget tilbage for den pension, jeg får som flygtning fra Iran.
Mine opgaver på skolen giver mig en god kontakt til elever og personale. Det er jeg meget glad for. Social kontakt har vi alle jo brug for.
Jeg er uddannet skrædder, og forsøger at udnytte den kunnen til gavn for skolen.
Tlf: 88 88 88 88 | E-Mail: examle@hotmail.dk
Frederik Frederiksen – Maler
Jeg er udlært maler og ansat som maler i skånejob her på skolen.
Jeg har arbejdet som maler i flere år på store som små arbejdspladser, hvor jeg også har haft en del med lærlinge at gøre.
Jeg er med til at holde bygningerne pæne og i orden både indvendig og udvendig. Den gamle klassiske skole fra 1925 med de smukke gamle døre og vinduer, skal vi passe rigtig godt på. Jeg hjælper også med at male ting, som BYG har lavet, der skal ud af huset. Det er også mit ansvar at holde styr på maling, pensler mm., så det ikke går til spilde.
Kim Clausen – Pedel/fitness
Det er mig der stå for den fysiske træning af skolens elever. Træningen foregår i skolens eget fitness center. Der laver jeg træningsprogrammer for den enkelte elev. Jeg står også for nogle raske gå-ture i frisk luft, når der er grupper af elever, der trænger til det.